ბაქარ მირცხულავა

ბაქარ მირცხულავა (დ. 24 მაისი, 1992, გალი) — ქართველი ფეხბურთელი, საფეხბურთო კლუბ „ჩიხურას“ ცენტრალური მცველი.

 კარიერა 
 საკლუბო 
მირცხულავა 16 წლის იყო, როცა ქუთაისის ტორპედოდან პორტუგალიური გრანდის, ლისაბონის „ბენფიკას“ ახალგაზრდულ გუნდში ჩაირიცხა. თავის გამოჩენის შემდეგ „ბენფიკას“ დუბლებში გადაიყვანეს.
„ბენფიკადან“ წამოსვლის შემდეგ პორტუგალიაშივე ჰქონდა მარიტიმუს ვარიანტი, ამასთან ერთად ბელგიურ ან რუსულ კლუბში გადასვლას სთავაზობდნენ, მაგრამ არანაირი კონტრაქტი არ შედგა. ბოლო ვარიანტი იყო ქუთაისის „ტორპედოში“ დაბრუნება, სადაც მწვრთნელად კიკნაძე-ზამთარაძის დუეტი მუშაობდა, თუმცა ბენფიკას გათავისუფლების ფურცელს 2 თვით დააგვიანდა, მანამდე ტორპედოს მწვრთნელად გია გეგუჩაძე დაინიშნა, რომელმაც ზამთრამდე არ ათამაშა, ანთალიური შეკრებიდან დაბრუნების შემდეგ კი „ტორპედოს“ დუბლებში გადაიყვანა.ბაქარ მირცხულავა: დავამტკიცებ, რომ ფეხბურთის თამაში შემიძლია,საინფორმაციო სააგენტო „http://sportall.ge“, 28 ოქტომბერი, 2012.

2012 წლის ივლისში „ტორპედოდან“ თავისუფალი აგენტის სტატუსით წამოვიდა. 2013 წლის იანვრიდან კი მოლდოვური კიშინიოვის „ზიმბრუში“ გადავიდა.ბაქარ მირცხულავა: შეცდომა იყო, "ბენფიკასთან" ხელშეკრულება რომ გადავხიე ,საინფორმაციო სააგენტო „http://sportall.ge“, 3 მაისი, 2013 ამავე წლის აგვისთოდან საფეხბურთო კლუბ „ზუგდიდის“ ღირსებას იცავდა, ხოლო 2015 წლის იანვარში ქუთაისის „ტორპედოს“ შეუერთდა. უმაღლესი ლიგის 2016 წლის გარდამავალი სეზონი ქობულეთის „შუქურას“ შემადგენლობაში გაატარა. 2017 წლის ზამთრის სატრანსფერო ფანჯრისას საჩხერის „ჩიხურას“ შეუერთდა.

 სანაკრებო 
საქართველოს 17 წლამდე ფეხბურთელთა ნაკრებში ჩატარებული აქვს 8 მატჩი. 19 წლამდე ფეხბურთელთა ნაკრებში კი სამი,  აქედან ორი აზერბაიჯანელ და პორტუგალიელ თანადოლებთან ქართველებმა მარცხი განიცადეს, ხოლო საბერძნეთის წინააღმდეგ ჯვაროსნება იმარჯვეს(1-0). 21 წლამდელთა ნაკრების 2010 წლის 30 მაისს, შვეიცარიის წინააღმდეგ გასამართი ევროპის ჩემპიონატის შესარჩევი ეტაპის მატჩისთვის ოთარ გაბელიამ ბაქარიც გამოიძახა,ახალგაზრდულ ნაკრებში გაბელიამ 25 ფეხბურთელს უხმო , „სპორტისა და ახალგაზრდობის სამინისტროს“ ოფიციალური საიტი, 17 მაისი, 2010. თუმცა იგი მოედანზე არ გამოჩენილა. თამაში ფრედ (0-0) დასრულდა.საქართველოს ახალგაზრდული ნაკრები შვეიცარიას დაუზავდა – 0:0 , „სპორტისა და ახალგაზრდობის სამინისტროს“ ოფიციალური საიტი, 31 მაისი, 2010.

 რესურსები ინტერნეტში 
 პროფილი Transfermarkt-ზე 
 პროფილი Soccerway-ზე 

 სქოლიო 

კატეგორია:დაბადებული 1992
კატეგორია:ქართველი ფეხბურთელები
კატეგორია:ქუთაისის ტორპედოს ფეხბურთელები
კატეგორია:კიშინიოვის ზიმბრუს ფეხბურთელები
კატეგორია:ზუგდიდის ფეხბურთელები
კატეგორია:ქობულეთის შუქურას ფეხბურთელები
კატეგორია:საჩხერის ჩიხურას ფეხბურთელები
კატეგორია:დაბადებული 24 მაისი
კატეგორია:ეროვნული ლიგის ფეხბურთელები
კატეგორია:ცოცხალი ადამიანები